Document ID: 31998R2579

Komisjoni määrus (EÜ) nr 2579/98,
30. november 1998,
millega kehtestatakse selliste tekstiiltoodete loetelu, mille vabasse ringlusse lubamisel ühenduses ei nõuta päritolutõendit
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 13. juuli 1998. aasta määrust (EÜ) nr 1541/98 [1] teatavate koondnomenklatuuri XI jao alla kuuluvate ja ühenduses vabasse ringlusse lubatud tekstiiltoodete päritolutõendi ja sellise tõendi aktsepteerimistingimuste kohta, eriti selle artiklit 4
ning arvestades, et:
eespool nimetatud määruses on ette nähtud, et vabasse ringlusse lubatud tekstiil- ja rõivatoodete puhul, mille suhtes ei kehti ühenduse kaubanduspoliitika erimeetmed, võib anda vabastuse päritolutõendi esitamise kohustusest ning et päritolusertifikaadi esitamise kohustusest vabastamist käsitlevates sätetes tuleks ette näha, kas selliste toodete puhul tuleb esitada päritoludeklaratsioon;
põhjaliku analüüsi tulemusel on välja selgitatud need tooted, mille suhtes ei kohaldata praegu kaubanduspoliitika erimeetmeid; on soovitatav mitte nõuda päritolutõendit nende toodete esitamisel ühenduses vabasse ringlusse lubamiseks;
käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas loetletud toodete vabasse ringlusse lubamisel ei tule esitada päritolutõendit.
Artikkel 2
Käesolev määrus jõustub 20. päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. november 1998

Labels: 1
3
5